
Z A P I S N I K

12. sjednice Vijeća Mjesnog odbora Ivanja Reka,
održane 03. ožujka 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 11. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Izvješće o radu MO Ivanja Reka za 2021.
2. Program rada Vijeća Mjesnog odbora Ivanja Reka za 2022.
3. Aktualna komunalna problematika
4. Korištenje prostora MS
            5.   Razno: izvješća, pitanja i prijedlozi


Ad 1. Izvješće o radu MO Ivanja Reka za 2021.

Jednoglasno prihvaćeno.


Ad 2. Program rada Vijeća Mjesnog odbora Ivanja Reka za 2022.

Jednoglasno prihvaćeno.



Ad 3. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
 
1. Predsjednik D. Ranec ističe da je zaprimljen dopis za podršku Udruge za zaštitu okoliša (UZOR), koja se od 2005. godine bori protiv štetnog projekta izgradnje spalionice i regionalnog Zagrebačkog centra za gospodarenje otpadom (ZCGO) za mulj i svo pomiješano smeće iz Grada Zagreba,  Zagrebačke županije  i šire, a za uspostavu ekološkog sustava zbrinjavanja otpada u skladu s principima cirkularne ekonomije/održivog razvoja.

2. Od DVD Ivanja Rijeka 01.03.2022. zaprimljen je zahtjev za očitovanjem i slanjem zahtjeva prema nadležnom Gradskom uredu u svrhu izdavanja rješenja za proširenje postojećeg kolnog ulaza i micanja postojećih zaštitnih stupića na nogostupu u dužini od 30m na dijelu Ivanjorečka cesta (okretište autobusa kod Ivanjorečka cesta kbr. 5)
Nakon rasprave Vijeće jednoglasno donosi 

Z A K L J U Č A K
o podržavanju inicijative Udruge za zaštitu okoliša Resnik

Vijeće Mjesnog odbora Ivanja Reka podržava inicijativu Udruge za zaštitu okoliša koja se bori protiv štetnog projekta izgradnje spalionice i regionalnog Zagrebačkog centra za gospodarenje otpadom (ZCGO) za mulj i svo pomiješano smeće iz Grada Zagreba,  Zagrebačke županije  i šire, a za uspostavu ekološkog sustava zbrinjavanja otpada u skladu s principima cirkularne ekonomije/održivog razvoja.


Z A K L J U Č A K
o rješavanju komunalne problematike

Vijeće Mjesnog odbora  Ivanja Reka, na temelju zahtjeva DVD Ivanja Rijeka zbog izgradnje parkirališnih mjesta na površini kod Ivanjorečka cesta kbr. 5 sukladno priloženoj skici mikrolokacije, predlaže nadležnom Gradskom uredu za mogućnost izrade i donošenje rješenja i suglasnosti za:

- izrada rješenja za proširenje postojećeg kolnog ulaza na dijelu Ivanjorečke ceste kod kbr. 5 (kod okretišta I. Reka do križanja Ul. sv. Ivana - Ivanjorečka cesta) u dužini 30m
- izrada rješenja za uklanjanje postojećih zaštitnih stupića na predmetnoj lokaciji proširenja kolnog ulaza u dužini 30m



 Ad 4. Korištenje prostora MS

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za jednokratno korištenje prostora Mjesne samouprave:
1. Udruga umirovljenika Ivanja Reka
1. Matica umirovljenika – podružnica Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:


Z A K L J U Č A K
o korištenju prostora 


Vijeće Mjesnog odbora Ivanja Reka odobrava jednokratno korištenje prostora Udruga umirovljenika Ivanja Reka koju zastupa Katarina Juvan u terminu nedjelja 20.03.2022. od 16-22h.

Z A K L J U Č A K
o korištenju prostora 


Vijeće Mjesnog odbora Ivanja Reka odobrava jednokratno korištenje prostora Matici umirovljenika Peščenica - Žitnjak koju zastupa Slobodan Ljakić u terminu utorak 08.03.2022. od 16-22h.



Ad 5. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

03.03.2022. upućen dopis prema VGČ Peščenica-Žitnjak vezano za očitovanja oko komunalne problematike i donešenja PKA za 2022. godinu za sljedeće točke: rušenje objekata starog vodocrpilišta i izgradnje dječjeg igrališta, nastavak poravanjavanja navoza otpada na površini od Crkve prema nasipu GOK-a i pošljunčavanja daljnjeg dijela javnog puta, rješavanje statusa zemljišta između Crkve i OŠ I. Reka zbog potrebe uređenja parka, izgradnja krovišta DVD Ivanja Rijeka.

16.02.2022. dobiven dopis da će se na lokaciji Ivanjorečka cesta kod kbr. 102 nastaviti s mjerenjem kvalitete zraka za periodička mjerenja tijekom 2022. godine inicirano od strane ZOV-a.

22.02.2022. upućen dopis prema ZOV-u za dostavu izvještaja kao Naručitelja i vlasnika podataka s podacima o mjerenjima kvalitete zraka što se provodilo tijekom 2021. godine na području Ivanje Reke od strane Instituta za medicinska istraživanja, na lokaciji Ivanjorečka cesta kod kbr. 102 (kod firme Bunel d.o.o.).
 

Dovršeno u 21.30 sati.
Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
